1in.am — Ոստիկանության պետի նախկին առաջին տեղակալ Հունան Պողոսյանի նշանակումը Սյունիքի մարզպետի պաշտոնին առաջացրել է հասարակության մի ստվար մասի դժգոհությունը, այն առումով, որ նոր Հայաստանում պաշտոնների են նշանակվում մարդիկ, որոնք բարձրաստիճան դեր են ունեցել նախորդ իշխող համակարգում, առավել ևս՝ իրավապահ կառույցներում: Համանման դժգոհության տեղիք տվել էր, օրինակ, Վալերի Օսիպյանի նշանակումը ոստիկանապետի պաշտոնում: Նիկոլ Փաշինյանն այսօր բացատրել է, որ խնդիրը նոր ու հին համակարգը չէ, այլ պրոֆեսիոնալիզմը, և չպետք է դրսևորել քաղաքական ռասիզմ, այլ կադրային ներուժը ծառայեցնել նոր Հայաստանին: